מחר - 10 בדצמבר: גשם מצפון הארץ ועד לנגב
ynetפורסם: 09.12.09 , 16:20
מזג האוויר החורפי יימשך גם בימים הקרובים: גשם מקומי צפוי מחר (יום ה') מהצפון ועד לנגב, ייתכנו סופות רעמים בודדות. בשעות הערב הגשם יתמעט. מזג האוויר יהיה מעונן חלקית עד מעונן. הים התיכון יהיה גלי עד גבה גלים - גובה הגלים: 60-130 ס"מ.
מחברת "מטאו-טק" נמסר כי הטמפרטורות החזויות הלילה ומחר הן: קריית שמונה 17-10 מעלות, קצרין 15-9, צפת 13-9, טבריה 19-12, נצרת 16-10, חיפה 19-13, תל-אביב 19-13, ירושלים 14-9, אשקלון 19-13, עין-גדי 23-15, באר-שבע 18-10, ערד 16-9, מצפה-רמון 15-8 ואילת 23-12 מעלות.
ומה צפוי בסוף השבוע? ביום שישי מזג האוויר יהיה מעונן
חלקית ובצפון הארץ יירד גשם מקומי, בשאר האזורים תחול עלייה קלה בטמפרטורות וירידה בלחות. בלילה יתחזקו הרוחות וייעשה אביך.
בשבת יירדו ממטרים חזקים בצפון הארץ, מלווים בסופות רעמים וברד וקיים חשש להצפות. במרכז הארץ יירדו גשמים לפרקים, ובדרום הארץ יהיה אביך. ינשבו רוחות חזקות. ביום ראשון ימשיך לרדת גשם לפרקים בצפון הארץ. גשם ייתכן גם במרכז.
אל תשכחו מטריה. ארכיון